EkBass/fiwiki-20250220-pages-articles huggingface dataset:
Otavan yksiosainen tietosanakirja

Otavan yksiosainen tietosanakirja on vuonna 1960 julkaistu suomenkielinen, suomalaisnäkökulmainen tietosanakirja. ==Laatijat== Tietosanakirjan päätoimittaja oli Kalle Vaarna, toimitussihteeri Anja Hurme ja julkaisija Otava. Toimittajia oli kaiken kaikkiaan yksitoista: J. E. Aalto-Setälä, Ilmari Havu, Terttu-Liisa Jalas, Jouko Kaisila, Matti Laamanen, Lauri Lehtinen, Olavi Perilä, Harras Porkka, Salme Wartiovaara, Yrjö Vasari sekä Keijo Virtamo. Teoksen kuvittajia olivat Anja Ylönen ja Raija Petäjäinen, kartanpiirtäjinä toimivat Jussi Kosonen, Airi Miettinen, Markku Reunanen ja Meri Streng. ==Sisältö ja rakenne== Teoksen artikkeleissa mainittujen henkilöiden ja asioiden viittauksissa hyödynnetään niistä mahdollisesti laadittuja erillisiä artikkeleita (nuoli tai vrt. -viittaus) eli sisäistä linkitystä. Kokooma- artikkelit jäsentävät laajan asian taulukkona tai teemoina kuten elokuvan: elokuvatekniikka ja sen kehitys, elokuvateollisuus, -tuotanto, -teatterit ja -taide. Kokooma-artikkelit helpottavat myös tiettyyn teemaan liittyvän artikkelin löytämistä, kuten emmental kokooma-artikkelin juusto yhteydessä. Ulkomaisille sanoille on esitetty ääntämisohjeet, käytetyt lyhenteet selitetään ja kuvaliitteet, monivärikartat ja kaksiväriset tekstikartat listataan. Teoksen lopussa on täydennysosa koskien varsinkin painamisen aikana tapahtuneita muutoksia kuten Rooman vuoden 1960 kesäolympialaisten tulosluettelo. Kaiken kaikkiaan teoksessa on 3 540 tekstikuvaa, 366 syväpainokuvaa, 16 värikuvaliitettä, 23 monivärikarttaa ja 170 karttaa tai kartaketta. Jokaisesta Suomen kaupungista on sitä koskevan artikkelin yhteydessä yleispiirteinen kartta. Etukannen sisällä on kartanpidike, jossa on Suomen kartta 1:1 500 000 ja sen taustapuolella mm. keskilämpötiloihin ja lentoreitteihin liittyviä karttoja Suomesta ja maapallolta. Takakannen vastaavanlaisessa pidikkeessä on kaksi karttaa, Helsingin kartta ja sen taustapuolella pääkaupunkiseudun kartta sekä eri maanosia esittävä kartta. Kirjassa ei ole sivunumeroita, vaan palstanumerot. Kukin sivu on kolmipalstainen, ensimmäisen palstan ensimmäinen artikkeli koskee A-kirjainta ja viimeisen ennen täydennysosaa olevan sivun viimeisen palstan 4242 artikkeli Öölantia, viimeisen sivun palstoja ei tosin ole numeroitu. Täydennysosan palstat ovat 4249-4266. Palstanumerot on painettu sivun alamarginaaliin, ylämarginaalissa on sivun ensimmäisen kokonaisen ja viimeisen alkavan artikkelin nimi, esimerkiksi sarvijaakko ja Satakunta palstojen 3250, 3251 ja 3252 sivulla. == Lähteet == * Luokka:Vuoden 1960 kirjat Luokka:Suomalaiset tietosanakirjat Luokka:Otava
Şirəli Müslümov

Şirəli Müslümov (väitetään syntyneen 1805 – 2. syyskuuta 1973) oli talyšien etniseen ryhmään kuulunut azerbaidžanilainen lammaspaimen, jonka kerrottiin eläneen 168-vuotiaaksi. Müslümovin syntymäaikaa ei ole pystytty todistamaan, koska hänellä ei ollut esittää syntymätodistusta – vain neuvostoliittolainen passi. Haalistuneiden paperien mukaan hän oli syntynyt vuonna 1805. Useat tiedemiehet haastattelivat Mislimovia hänen elämänsä aikana. Mislimov kertoi menneensä naimisiin ensimmäistä kertaa 65-vuotiaana. Müslümov eli Lerikin piirin Barzavun kylässä. Alueella on epätavallisen suuri keskittymä erittäin vanhaksi eläneitä ihmisiä, joiden eliniän salaisuus on arveluiden mukaan paikallisessa ruokavaliossa kuten jogurtissa ja vuoristoilmastossa. == Lähteet == == Aiheesta muualla == *Milestones, Sep. 17, 1973 TIME (kuolinilmoitus sivun alareunassa) Luokka:Yli 110-vuotiaiksi eläneet azerbaidžanilaiset Luokka:Vuonna 1973 kuolleet
Thomas Parr

Thomas Parr oli englantilainen mies, jonka tunnettu legenda väittää eläneen 152-vuotiaaksi. Viskimerkki Old Parr on nimetty hänen mukaansa. Parrin kerrotaan syntyneen vuonna 1483 lähellä Shrewsburya ja menneen naimisiin ensimmäistä kertaa 80-vuotiaana. Väitetään, että Parr sai noin 100-vuotiaana aviottoman lapsen. Hänen väitetään menneen uusiin naimisiin 122 vuoden iässä, jossa virallisesti kaikkien aikojen vanhimmaksi ihmiseksi tunnustettu Jeanne Calment jo kuoli. Thomas Parr haudattiin 15. marraskuuta 1635. Runoilija John Taylor kirjoitti Parrin kuoltua hänestä runon The Old, Old, Very Old Man or the Age and Long Life of Thomas Parr. Uskottaviksi luonnehdittujen lähteiden mukaan Parr oli elämänsä viimeiset vuosikymmenet sokea ja huonokuntoinen.Antti Hervonen: Vuosisadan vartijat, Ikääntymisen suomenmestarit kertovat (Tammi 2001) ISBN 951-31-2056-2 On myös esitetty Parrin pitkäikäisyyden johtuvan sekaannuksesta hänen samannimisen isoisänsä kanssa. Legendaa on tutkittu, ja on käynyt ilmi, että samassa talossa olivat itse asiassa aikojen kuluessa eläneet sekä isä, poika että pojanpoika, joiden kaikkien nimi oli Thomas Parr. Hieman samankaltainen legenda on brittiläisen Henry Jenkinsin tarina. Miehen väitettiin syntyneen vuonna 1501 ja kuolleen joulukuussa 1670, jolloin hän olisi ollut 169-vuotias. == Lähteet == == Aiheesta muualla == Luokka:Brittiläiset henkilöt Luokka:Shropshire Luokka:Syntymävuosi tuntematon Luokka:Vuonna 1635 kuolleet
Andreas Felder

Andreas Felder (s. 6. maaliskuuta 1962 Hall, Tirol, Itävalta) on itävaltalainen mäkihypyn kolminkertainen maailmanmestari ja mäkihyppyvalmentaja. Hän oli maailman parhaita mäkihyppääjiä 1980-luvun puolivälistä 1990-luvun alkupuolelle. Mäkihypyn maailmancupissa Felder kilpaili ensimmäisen kerran kaudella 1980–81. 1982 Oslon MM-kisoista hän voitti Itävallan mäkijoukkueessa hopeaa. Ensimmäisen maailmancupin osakilpailuvoittonsa hän saavutti 8. joulukuuta 1984 Kanadan Thunder Bayn normaalimäen kilpailusta. Samalla kaudella hän voitti viisi muutakin osakilpailua ja sijoittui yhteispisteissä toiseksi Matti Nykäsen jälkeen. 1985 Seefeldin MM-kisoissa hän saavutti kaksi hopeaa, normaali- ja joukkuemäessä. Sittemmin Felder vakiinnutti paikkansa mäkihyppymaailman huipulla. Lentomäen maailmanmestaruuden hän voitti Kulmissa vuonna 1986. Hän sijoittui kolmesti peräkkäin maailmancupin kokonaiskilpailussa kolmen parhaan joukkoon. 1987 Oberstdorfin MM-kisoissa hän voitti suurmäen kilpailun ja joukkuemäessä Itävallan joukkueessa pronssia. Välissä Felderillä oli pari heikommin sujunutta kautta, mutta kaudella 1990–91 hän viimein voitti maailmancupin kokonaiskilpailun. 1991 Val di Fiemmen MM-kisoissa hän voitti joukkuemäen kultaa Heinz Kuttinin, Ernst Vettorin ja Stefan Horngacherin kanssa, ja vielä 1992 Albertvillen olympiakisoissa joukkuemäen hopeaa. Samana keväänä hän lopetti uransa voittoon Planicassa. Felder on toiminut Itävallan mäkihyppymaajoukkueen päävalmentajana vuosina 1995–1997 ja 2018–2020. Vuosina 2014–2018 hän valmensi Itävallan naisten mäkihyppymaajoukkuetta. == Lähteet == * === Viitteet === Luokka:Itävaltalaiset mäkihyppääjät Luokka:Itävaltalaiset mäkihyppyvalmentajat Luokka:Itävaltalaiset olympiamitalistit Luokka:Vuonna 1962 syntyneet Luokka:Elävät henkilöt
Uusi tietosanakirja (1960)

Uusi tietosanakirja on vuosina 1960–1972 julkaistu 26-osainen suomenkielinen, suomalaisnäkökulmainen tietosanakirja. Uuden tietosanakirjan päätoimittaja oli Veli Valpola ja julkaisija Tietosanakirja Oy. Osat 1–24 julkaistiin vuosina 1960–1966 ja täydennysosat 1 ja 2 1972. Niissä on yhteensä 130 000 artikkelia ja Uusi tietosanakirja on siten laajin suomenkielinen tietosanakirja. Sitä myytiin 30 000 sarjaa. ==Lähteet== Luokka:Suomalaiset tietosanakirjat Luokka:1960-luvun kirjat Luokka:1970-luvun kirjat
Tiina Pihlajamäki

Tiina Pihlajamäki (s. 2. tammikuuta 1966 Turku) on suomalainen opettaja, kirjailija, kuvataiteen harrastaja ja yksityinen elinkeinonharjoittaja. Pihlajamäen esikoisteokselle Siitä ei voi kertoa myönnettiin Olvi-säätiön kirjallisuuspalkinto vuonna 2003. Kirja kertoo nuoresta tytöstä, joka päätyy vankileirikokemuksiensa jälkeen todistajaksi sotarikostuomioistuimeen. Pihlajamäen toinen kirja Rant. Ta. Li. (2006) kuvaa erilaisten lasten asemaa yhteiskunnassa lapsen silmien kautta. Vuonna 2015 Pihlajamäki kehitti liikuntakerho Temppukerhon lapsille, joilla on motorisia, oppimis- tai keskittymisvaikeuksia tai sosiaalisia ongelmia. Syksyllä 2021 Pihlajamäki julkaisi tietokirjan Kadonnut Turku, jossa kerrotaan Turusta purettujen rakennusten tarinoita kuvan ja sanan keinoin. == Teokset == * * * == Palkinnot == * Helsingin Sanomien kirjallisuuspalkintoehdokas 2003 * Olvi-säätiön kirjallisuuspalkinto 2003 == Lähteet == == Aiheesta muualla == *Tiina Pihlajamäen kotisivut *Rossi, Leena: Kurkistus erilaisten lasten elämään Agricolaverkko.fi 24.5.2022. Viitattu 24.7.2022. Kirja-arvostelu. *Al Bayaty, Amira: Sota nuoren tytön silmin Kiiltomato.net 15.10.2003. Viitattu 24.7.2022. Kirja-arvostelu. Luokka:Suomalaiset kirjailijat Luokka:Vuonna 1966 syntyneet Luokka:Elävät henkilöt
Clark’s Point

Clark's Point on kaupunki Alaskassa. Vuoden väestönlaskennassa sen asukasluku oli 75. Näistä 90,67 % edusti etnisesti Amerikan alkuperäiskansoja. == Lähteet == == Aiheesta muualla == * Clark's Point Google Localissa Luokka:Alaskan kaupungit
Pitkärannan piiri

Pitkärannan piiri () on hallinnollinen alue Laatokan rannalla Karjalan tasavallan eteläosassa Venäjällä. Pitkärannan piiri rajoittuu lännessä Sortavalan kaupunkialueeseen, pohjoisessa Suojärven piiriin, koillisessa Prääsän piiriin, idässä Aunuksen piiriin ja etelässä Laatokkaan. Pitkärannan piirin hallintokeskus on Pitkärannan kaupunki. Piirin pinta-ala on noin 2 253 neliökilometriä ja asukasluku noin 26 200\. == Kunnat == Piirissä on yksi kaupunkikunta ja neljä maalaiskuntaa: * Harlu * Impilahti * Läskelä * Pitkäranta (kaupunkikunta) * Salmi == Historia == Pitkärannan piiri sijaitsee Suomen tasavallan vuonna 1940 ja uudelleen vuonna 1944 luovuttamalla alueella. Piiri perustettiin 9. heinäkuuta 1940. Se muodostettiin suunnilleen entisten Harlun, Impilahden ja Salmin kuntien alueista. Vuosina 1957-1966 Pitkärannan piiri oli lakkautettuna ja sen alue kuului Sortavalan ja Aunuksen piireihin. ==Katso myös== * Laatokan saariston kansallispuisto == Lähteet == * * == Aiheesta muualla == * Pitkärannan piirin virallinen sivusto * *
Formula BMW ADAC

Formula BMW ADAC -sarja oli kilpa-autoilusarja, jota ajettiin pääosin Saksassa. Kyseessä oli formulaluokka tuleville kuljettajatähdille, ja kuljettajat olivatkin vain noin 20-vuotiaita. Luokassa ajettiin kaudessa 20 osakilpailua, kaksi kisaa jokaisena kilpailuviikonloppuna. Formula BMW ADAC -sarjan kaikki autot olivat Mygalen valmistamia ja lähes täysin identtisiä runkoa, moottoria ja renkaita myöten. Sarjan moottorit valmisti BMW. Sarjassa oli mukana kaudella 2005 ennätykselliset kolme suomalaiskuljettajaa; Markus Niemelä, Henri Karjalainen ja Mika Mäki, joista kaksi ensimmäistä kilpaili Keke Rosbergin tallin, Team Rosbergin väreissä. Myös Keke Rosbergin poika, F1-sopimuksenkin saanut Nico Rosberg on ajanut ADAC BMW -sarjassa. Kausi 2007 oli sarjan viimeinen kausi. Saksan BMW ADAC ja vastaavalla kalustolla ajettu Ison-Britannian Formula BMW -sarja lopetettiin ja yhdistettiin kaudeksi 2008 F1-kilpailuiden yhteydessä ajettavaksi Formula BMW Euro cupiksi. Saksassa Formula BMW:n korvasi 2008 ADAC Formel Masters, jossa kilpaillaan Dallara- Volkswagen-merkkisillä autoilla. == Autojen tekniset tiedot == *Malli: Formula BMW FB2 *Moottori: BMW K1200 RS, 4 sylinteriä, 16 venttiiliä *Moottorin tilavuus: 1171 kuutiosenttimetriä *Moottorin teho: 140 hevosvoimaa *Kierrosluku: max. 9250 rpm *Vaihdelaatikko: Hewland FTR, suora 6 eteen + 1 taakse *Renkaat: Michelin *Bensatankki: 50 litraa *Öljyt: Castrol *Pituus: 3975 millimetriä *Leveys: 1740 millimetriä *Korkeus: 980 millimetriä *Paino: 455 kilogrammaa *Huippunopeus: 240 kilometriä tunnissa == Mestarit == Kausi Kuljettaja Talli 1998 Stefan Mücke Mücke Motorsport 1999 André Lotterer BMW Rookie Team 2000 Hannes Lachinger BMW Rookie Team 2001 Timo Glock BMW Rookie Team 2002 Nico Rosberg VIVA Racing 2003 Maximilian Götz ADAC Berlin- Brandenburg 2004 Sebastian Vettel ADAC Berlin-Brandenburg 2005 Nico Hülkenberg Josef Kaufmann Racing 2006 Christian Vietoris Josef Kaufmann Racing 2007 Jens Klingmann Eifelland Racing Luokka:Formula BMW
Jukka Tammi (jääkiekkoilija)

Jukka Viljo Tapani Tammi (s. 10. huhtikuuta 1962 Tampere) on uransa lopettanut suomalainen jääkiekkomaalivahti. Tammen pelaajaura oli pitkä ja ansiokas. Hän pelasi SM-liigassa 15 kautta Ilveksessä ja yhden TuTo:ssa, minkä jälkeen hän siirtyi keväällä 1996 Saksaan. Hän torjui Frankfurt Lionsissa kevääseen 1999 saakka. Jukka Tammi oli aktiiviaikoinaan 180 senttimetriä pitkä ja 78 kiloa painava. Hän piti räpylää vasemmassa kädessä ja mailaa oikeassa. Tammi voitti maajoukkueessa yhden MM-kullan ja yhden MM-hopean, yhden olympiahopean ja kaksi olympiapronssia sekä Kanada-cupin pronssia. SM-liigasta Tammella on tilillään kulta, hopea ja kaksi pronssia. Jukka Tammi torjui Suomen ensimmäisen arvokisamitalin, kun Suomi otti hopeaa Calgaryn olympiakisoissa vuonna 1988. Tammi oli mukana myös maailmanmestaruuden voittaneessa joukkueessa Ruotsin Tukholmassa vuonna 1995. Hän ei pelannut turnauksessa minuuttiakaan, mutta hänen roolinsa luukkuvahtina ja kopissa hengenluojana on mainitsemisen arvoinen. Hänet muistetaan myös ilmakitaroinnista mestaruuspatsaan kanssa finaalin jälkeen, eritoten siksi, ettei hän muistanut ”Den glider in” -kappaleen sanoja. Vielä vanhoilla päivilläänkin talvella 1998 hänet valittiin Suomen olympiajoukkueeseen, joka voitti Japanin Naganossa käydyissä kisoissa pronssia. Tammi ei tosin saanut Naganossakaan peliaikaa. Pelaajauransa jälkeen Jukka Tammi on ollut muun muassa Ilveksen jääkiekkojoukkueen maalivahtivalmentaja (1999–2002), toiminut markkinointipäällikkönä ja pyöritti omaa lastentarvikeliikettä, joka kuitenkin ajautui konkurssiin. Nykyään (syksy 2018) hän toimii sijoitusalalla. Talvella 2005–2006 hänet nähtiin myös MTV3:n Elixir-liikuntaohjelmassa valmentamassa julkkiskokki Harri Syrjästä maalivahdiksi. Jukka Tammi on toiminut Kokoomuksen valtuutettuna Pirkkalan kunnanvaltuustossa vuodesta 2009. Hän tuli valituksi toiselle kaudelle vuoden 2012 kunnallisvaaleissa ja on kokoomuksen valtuustoryhmän puheenjohtaja sekä kunnanhallituksen jäsen. Syksyllä 2011 Jukka Tammi osallistui Tanssii tähtien kanssa -tv-ohjelmaan. Tanssiopettajana hänellä oli Saana Akiola. Vuonna 2012 Tammi osallistui Energiaperhe- kilpailuun. ==Saavutuksia== thumb|215px|Ilves jäädyttää Tammen pelinumeroa. * Vuoden tulokas (SM-liiga 1982–1983) * Suomen mestari (Ilves, SM-liiga 1984–1985) * Paras maalivahti (olympialaiset 1988, SM-liiga 1989–1990) * All Star -kentällisessä (SM-liiga 1988–1989 ja 1989–1990) * Lynces Academic -jääkiekkoilijapatsas 1990 * Paras pelaaja, Kultainen kypärä ja Avainpelaaja (SM-liiga 1989–1990) * Maailmanmestari 1995 * Suomen Jääkiekkoleijona #130 * Ilves jäädytti Tammen pelinumeron 30 10.12.2011 ==Lähteet== ==Aiheesta muualla== * *Tammen tiedot Jääkiekkomuseon sivulla * Video: Legenda muistaa – Jukka Tammi Luokka:Suomalaiset jääkiekkomaalivahdit Luokka:Suomalaiset olympiamitalistit Luokka:Jääkiekon maailmanmestarit Luokka:Jarmo Wasaman muistopalkinnon voittajat Luokka:Urpo Ylönen -palkinnon voittajat Luokka:Kansallisen Kokoomuksen poliitikot Luokka:Pirkkalan kunnanvaltuutetut Luokka:Vuonna 1962 syntyneet Luokka:Elävät henkilöt
Jerrykannu

thumb|Erivärisiä 20 litran jerrykannuja. Jerrykannu () on yleensä polttoaineen tai juomaveden säilytykseen ja kuljettamiseen tarkoitettu 10 tai 20 litran peltinen kanisteri. Yhdysvaltain armeijan jerrykannun malli on peräisin saksalaisilta, mistä saatiin myös nimi (engl. armeijaslangi: jerry < german). Alkuperäinen saksankielinen nimitys Wehrmacht-Einheitskanister kertoo sekin mallin alkuperästä. Malli on peräisin vuodelta 1936, ja sen suunnitteli Eisenwerk Müller & Co:n suunnittelija Vinzenz Grünvogel Westfalenissa. Erilaisten nesteiden kuljetukseen kannuille on määrätty väri- ja kirjainkoodeja. http://www.tekniikkatalous.fi/tekniikka/metalli/saksalaiskeksinnolla-oli- tarkea-rooli-liittoutuneitten-maihinnousussa-normandiaan-1944-wehrmacht- einheitskanister-6613823 Jerrykannua luonnehtii mm. kuljetuksen ja varastoinnin kannalta käytännöllinen suorakulmaisen särmiön muoto ja toisaalta kylkeen puristetun kuvion ansiosta kestävämpi rakenne verrattuna edeltäjiinsä. Jerrykannuilla oli tärkeä rooli esimerkiksi Pohjois-Afrikan operaatioissa 1940–42, missä britit havaitsivat sen ylivertaisuuden omiin säiliöihinsä, sekä Normandian maihinnousuun osallistuvien joukkojen polttoainehuollossa 1944 ennen kuin polttoaineen siirto turvattiin Englannin kanaalin poikki lasketuilla öljyputkilla (Operaatio Pluto). Jerrykannuja käytetään edelleen sellaisinaan esimerkiksi Suomen puolustusvoimissa. Polttoaineen säilytykseen käytettävä jerrykannu on vihreä, kun taas juomaveden säilytykseen käytettävässä on kummassakin kyljessä suuri valkoinen risti. Jerrykannut valmistetaan perinteisesti metallipellistä, mutta muovi on vallannut alaa niiden materiaalina. Suomessa muotoilija Eero Rislakki suunnitteli turkulaisen Pyrkijä Oy:n pyynnöstä muovisen jerrykannun, jonka takasivulle ylös sijoitti myös ilman sisäänottoaukon tasaisen kaatamisen helpottamiseksi. Rislakin muotoilemia kannuja valmistettiin 1970-luvun alusta vuoteen 1993 saakka. 150px|Kolme kädensijaa, yksi kantaa. 150px|Kolme kädensijaa, kaksi kantaa. ==Lähteet== == Aiheesta muualla == * Lisätietoa jerrykannun historiasta, käytöstä ja merkinnöistä Luokka:1900-luvun keksinnöt Luokka:Säiliöt
Toyotomi Hideyoshi

Toyotomi Hideyoshi (, 1536 tai 1537–18. syyskuuta 1598), oli Japanin sotilasdiktaattori vuosina 1591–1598. Hän ei kuitenkaan ottanut titteliä shōgun, koska hän ei ollut aatelinen, joten hänestä tuli kampaku (korkein kansleri). Hän oli yksi Japanin kolmesta suuresta yhdistäjästä. Hideyoshi aloitti uransa tavallisena jalkaväensotilaana, mutta kohosi lopulta menestyksekkään sotapäällikön Oda Nobunagan parhaaksi sotilaaksi. Nobunaga pyrki yhdistämään Japanin kukistamalla riitelevät daimiot, mutta menehtyi kenraalinsa Akechi Mitsuhiden käännyttyä häntä vastaan Honnō-jin temppelissä 1582. Onnekkaan sattuman kautta Hideyoshi sai ensimmäisenä tiedon Nobunagan kuolemasta. Hän solmi heti rauhan senhetkisen vastustajansa Mōri-klaanin kanssa ja hyökkäsi Akechi Mitsuhiden kimppuun murskaten tämän joukot. Tämän jälkeen Hideyoshi otti entiset Nobunagan joukot komentoonsa syrjäyttäen asetoverinsa ja Nobunagan pojat. Nobunagan taistelutoveri Shibata Katsuie nousi vuonna 1583 avoimeen vastarintaan Hideyoshia vastaan, mutta kukistui ja teki seppukun. Vuoteen 1584 mennessä Hideyoshilla oli hallussaan kaikki ne alueet, jotka Nobunaga oli aiemmin vallannut. Tällöin hän ryhtyi alistamaan loppua maasta kukistaen daimiot yksi kerrallaan. Vuoteen 1591 mennessä koko Japani oli yhdistetty, ja Hideyoshi komensi liki 250 000 samurain armeijaa. Näin hänestä tuli maan tosiasiallinen johtaja, ja keisari antoi hänelle aristokraattisen sukunimen Toyotomi, sillä samurailuokkaan alun perin kuulumattomana hänellä ei ollut sukunimeä. Hideyoshi vakiinnutti yhteiskuntaluokkien rajat ja takavarikoi aseita kaikilta, jotka eivät kuuluneet samurailuokkaan. Hän otti kaiken maan hallintaansa ja luovutti sitä myöhemmin takaisin daimioille saatuaan näiltä uskollisuusvalan. Valtakautensa aikana Hideyoshi ryhtyi epäonnistuneeseen Korean valtaukseen tarkoituksenaan jatkaa valloitusta Kiinaan ja Intiaan. Suuruudenhullusta hankkeesta luovuttiin vasta hänen kuoltuaan vuonna 1598. ==Katso myös== * Oda Nobunaga * Tokugawa Ieyasu == Lähteet == == Aiheesta muualla == Luokka:Daimiot Luokka:Sesshōt ja kanpakut Luokka:Sotaherrat Luokka:1530-luvulla syntyneet Luokka:Vuonna 1598 kuolleet Luokka:Diktaattorit
Kaulin

Kaulin on keittiöväline, jota käytetään yleensä taikinan ohuemmaksi ja sileämmäksi saamiseen. Tunnetuin kaulintyyppi on sellainen, jossa on kahvat välineen molemmissa päissä, mutta kaulimia valmistetaan myös ilman kahvoja.Holmes. Kaulinten malli vaihtelee kuitenkin hieman maittain ja käyttötarkoituksen mukaan. Virossa kädensijaton malli on yleinen, ja sitä pyöritetään päältä painaen. Italiassa puolestaan käytetään myös pitkiä ja kapeita pastakaulimia ja Karjalassa molemmista päistä suippenevaa piirakkapulikkaa.Kiikka & Huovinen, s. 30. Kaulimet valmistetaan tavallisesti puusta, ja sopiva kaulinpuu on mieluiten kovaa ja tiivistä. Suomessa käytetään esimerkiksi koivua ja pyökkiä. Yhdysvalloissa suosittuja kaulinmateriaaleja ovat vaahtera ja saarni. Kaulimia valmistetaan kuitenkin myös esimerkiksi muovista ja marmorista. Muoviset kaulimet täytetään usein vedellä, sillä ne olisivat muuten liian kevyitä. Kaulinta voi käyttää myös lyömäaseena astalon tapaan. Tätä on vanhastaan käytetty vitsinä sarja- ja elokuvissa (esim. Kissalan Pojat, Pekka Puupää jne.). == Lähteet == * *Holmes, Gillian S: ”Rolling Pin”. Teoksessa === Viitteet === == Aiheesta muualla == Luokka:Keittiövälineet
Minerva (yhtye)

Minerva oli vuosina 1995–2005 toiminut suomalainen rock-yhtye. == Jäsenet == * Sara Vilander (laulu) * Jere Häkkinen (rummut) * Jukka Backman (kitara) * Kimmo Räsänen (basso, 1995–2002) * Johannes Tolonen (basso, 2002–) == Julkaisut == === Albumit === # === EP:t === # # # # === Singlet === # === Kasetit === # # Luokka:Suomalaiset rockyhtyeet
Erikstad

Erikstad on pientaajama Dalslandin historiallisessa maakunnassa Länsi- Ruotsissa. Se kuuluu nykyään Länsi-Götanmaan lääniin ja Mellerudin kuntaan. Erikstad sijaitsee Eurooppatien E45 varrella. Vuoden 2010 lopussa pientaajamassa oli 64 asukasta. Aikaisemmin Erikstad on ollut myös itsenäinen kunta. Erikstadin keskiaikainen kirkko on raunioina. Lähistöllä oleva uusi kirkko on rakennettu 1870-luvulla.Old Erikstad Kyrka Ruins Dalsland, Sweden ==Lähteet== Luokka:Ruotsin pientaajamat Luokka:Ruotsin entiset kunnat Luokka:Mellerudin kunta
Coffman Cove

Coffman Cove on kaupunki Alaskassa Walesin prinssin saarella. Vuoden väestönlaskennassa sen asukasluku oli 199. == Lähteet == == Aiheesta muualla == * Coffman Cove Google Localissa Luokka:Alaskan kaupungit
Aalen

Aalen on kaupunki Saksassa Baden-Württembergin osavaltiossa. Se sijaitsee 70 kilometriä Stuttgartista itään ja 48 kilometriä Ulmista pohjoiseen. Kaupungin asukasluku oli kesäkuun 2022 lopussa 68 687. Aalen on Ostalbkreisin piirikunnan keskuskaupunki. Kaupungin elinkeinoelämän rungon muodostaa metalliteollisuus, lisäksi on muun muassa paperi- ja tekstiilituotantoa. Aalenissa on myös terveyskylpyläLimes Thermen Aalen ja entiseen kaivokseen rakennettu ilmastohoitola astmapotilaille.Heilstollen Aalen Kaupungin keskustassa on muutamia hyvin säilyneitä kiltataloja sekä vuodelta 1636 peräisin oleva raatihuone. == Historia == Aalenin juuret ovat roomalaisten sotilaiden leiripaikassa noin vuodelta 150, mutta varsinainen nykyinen kaupunki on noin tuhat vuotta nuorempi. Aalen perustettiin 1240-luvulla, ja vuonna 1360 keisari Kaarle IV teki siitä valtakunnankaupungin. Aalen oli valtakunnankaupunki vuoteen 1803 asti. Rautatieyhteys kaupunkiin saatiin 1861. == Ystävyyskaupungit == * Saint-Lô, (1978) * Vyškov (), (1980) * Christchurch (Dorset), (1981) * Tatabánya, (1987) * Antakya, (1995) * Cervia, (2011) * Vilankulo, (vuodesta 2018) * Saint-Ghislain, (2024) Lähde: == Lähteet == == Aiheesta muualla == *Kaupungin verkkosivut Luokka:Baden-Württembergin kunnat Luokka:Saksan kaupungit
Cold Bay

Cold Bay on pieni kaupunki Alaskassa. Vuoden väestönlaskennassa sen asukasluku oli 88. Näistä 71,59% edusti etnisesti valkoisia ("whites"). == Lähteet == == Aiheesta muualla == * Cold Bay Google Localissa Luokka:Alaskan kaupungit
Metallin sulatus

Sulatuksella tarkoitetaan tapahtumaa, missä kappaleeseen on tuotu riittävästi energiaa jotta: * lämpötila on noussut kyseisen materiaalin liquidus- lämpötilan yläpuolelle ja * faasimuutos kiinteästä sulaan pääsee tapahtumaan. Perinteisissä valmistusprosesseissa metalli sulatetaan vähintään kahteen otteeseen. Ensimmäinen sulaprosessi tehdään prosessimetallurgisessa vaiheessa, kun malmista tehdään metallia. Jälkimmäinen sulatus tehdään, kun valmistus metalliseksi puolituotteeksi alkaa. Uudet prosessi- ja jauhemetallurgiset innovaatiot ovat tehneet ainakin teoriassa mahdolliseksi ohittaa metallin sulatusprosessit. Sulatusmenetelmiä ovat: * Sulatus liekillä : Metallin sulatus liekillä vanhin tapa. * Sähkökaarisulatus * Induktiosulatus : Induktiosulatusuuneja on kahdentyyppisiä; kouruinduktori ja ”coreless”. * Skrymppaus () on hallittua sulatusta. Skrymppaamisessa kasvatetaan hienohopeapintaa hehkutus/hapotus-vaiheita useita kertoja toistamalla, jonka jälkeen kappaletta lämmitetään niin, että hienohopean alla oleva seostettu hopea alkaa pehmetä/sulaa pinnan pysyessä kiinteänä, jolloin pinta alkaa vetäytyä alla olevan sulan metallin mukana.http://www.ganoksin.com/borisat/nenam/ajm-reticulation.htm == Lähteet == Luokka:Metallurgia Luokka:Metalliteollisuus
Héctor Ayala

Héctor Ayala (11. huhtikuuta 1914 – 12. maaliskuuta 1990) oli argentiinalainen kitaristi ja säveltäjä. Hän debytoi kitaristina Buenos Airesissa vuonna 1936, jolloin hän esiintyi yhdessä Roberto Grelan kanssa. Suurin osa Ayalan sävellyksistä on kitaramusiikkia. Luokka:Argentiinalaiset säveltäjät Luokka:Argentiinalaiset kitaristit Luokka:Vuonna 1914 syntyneet Luokka:Vuonna 1990 kuolleet
Cordova

Cordova on kaupunki Alaskassa Copperjoen suun lähellä Orca Inletin päässä Prince William Soundin itäpuolella. Vuoden väestönlaskennassa Cordovan asukasluku oli 2 454\. Näistä oli etnisesti 71,11 % valkoisia ("white"), 10,35 % Amerikan alkuperäiskansoihin kuuluvia ja 10,07 % aasialaisia ("Asian"). Noin 80 kilometrin päässä Cordovasta on silta, joka tunnetaan nimellä Million Dollar Bridge. Tämä silta romahti vuoden 1964 maanjäristyksessä. == Historiaa == Cordovan alue on vanhastaan tyynenmerenjuppikien (alutiiqit) asuinaluetta. Don Salvador Fidalgo nimesi Orcan salmen vuonna 1790 Puerto Córdovaksi Espanjan Cordoban mukaan. Kullanetsijät perustivat sinne 1884 kaupungin, joka on nykyisin nimeltään Cordova. Nimen Cordova antoi sille Copper River and Northwestern Railwayn rakentaja Michael Heney Puerto Córdovan salmen mukaan. Yksi Alaskan ensimmäisistä öljykentistä löydettiin 1902 Katallasta 76 kilometriä Cordovasta kaakkoon. Kun Katalla todettiin huonoksi satamapaikaksi, Cordovasta tuli rautatien pääteasema ja satama, jonka kautta Kennicottista louhittu kuparimalmi oli tarkoitus kuljettaa muualle. Ensimmäinen kuparimalmilasti lastattiin höyrylaiva Northwesterniin ja kuljetettiin Tacomaan huhtikuussa 1911. Kuparikaivokset olivat toiminnassa vuoteen 1938 ja tuottivat yli 200 miljoonan dollarin edestä kuparia, kultaa ja hopeaa. Katallan öljykenttä tuotti vuoteen 1933, jolloin se tuhoutui tulipalossa. Cordovan talous perustuu nykyisin kalastukseen ja kalasäilyketeollisuuteen sekä jonkin verran turismiin. Cordovassa on suuri kalastuslaivasto, joka toimii Prince William Soundilla, sekä kalankäsittelylaitoksia. == Lähteet == == Aiheesta muualla == Luokka:Alaskan kaupungit
Apatiitti (kaupunki)

ApatiittiKerkko Hakulinen ja Sirkka Paikkala: Pariisista Papukaijannokkaan, s. 21. Helsinki: Kotimaisten kielten keskus, 2013. () on Murmanskin alueen toiseksi suurin kaupunki Luoteis-Venäjällä. Noin 63 000 asukkaan kaupunki sijaitsee Kuolan niemimaan länsiosassa Imandrajärven itäpäässä, Hiipinätuntureiden eteläpuolella. Apatiitti on kaivosteollisuuskaupunki, jonka apatiittikaivokset avattiin vuonna 1929. Kaivosten ympärille kehittyi taajama, josta tuli kaupunki vuonna 1966. Fosfaattilannoitteissa käytettävän apatiitin tuotanto on aiheuttanut pahoja ympäristötuhoja kaupungin ympäristössä. Muurmannin rata kulkee Apatiitin kautta, jossa siitä erkanee haararata Hiipinään. Kaupungin itäpuolella on lentokenttä. Suurten kaivosteollisuusyksiköiden lisäksi kaupungissa on muun muassa useita Venäjän tiedeakatemian Kuolan tiedekeskuksen laitoksia. Apatiitin suomalainen ystävyyskunta on Keminmaa. ==Apatiitin kaupunkipiirikunta== Apatiitin kaupunki on Apatiitin kaupunkipiirikunnan () hallinnollinen keskus. Kaupunkipiiri käsittää seuraavat asutuskeskukset:Apatiitin kaupunkipiiri Murmanskin aluehallinnon sivulla (mm. aluekartta) *Apatiitin kaupunki *Tik-Guba (Тик- Губа), Tikolahti *Hiipinän asemakylä, Hibiny (ж.д.ст. Хибины) Apatiitin väkiluvun kehitys. Vuosi Asukasluku 1939 4 000 1959 15 200 1970 45 600 1979 62 000 1992 87 500 2004 63 700 2005 63 255 == Lähteet == ==Aiheesta muualla== *Apatity: Info, News, Photos Luokka:Murmanskin alueen kaupungit
Vanukas

Vanukas on yleensä jälkiruokana nautittava maitopohjainen ruokalaji. Siitä on kaksi versiota: puuromainen ja vaahdotettu. Puuromaisen version aineksina on maidon lisäksi jotakin viljaa esimerkiksi riisiä tai mannasuurimoita, sokeria, kiinteyttävää kananmunaa ja jotakin makua antavaa ainetta kuten kaakaota, kinuskia, rusinoita, sitruunaa tai vanilliinia. Vaahdotetun version perusaineksena on kerma tai maitorahka ja muina ainesosina hapate, kananmuna, sokeri, tärkkelys sekä makua antamassa marjoja tai hedelmiä. Vanukkaalle saadaan kiinteä, hyytelömäinen rakenne eri tavoin, esimerkiksi paistamlla uunissa tai kiehauttamalla. Erityisen kiinteät vanukkaat voidaan tarjota lautaselle kumottuina. Muilla ainesosilla vanukkaista saadaan eri makuisia: perinteisiä vanukkaita ovat muun muassa paahtovanukas, suklaavanukas, vaniljavanukas ja luumuvanukas. Vanukastyyppejä ovat myös leivän ja vanukkaan seos leipävanukas ja pullan ja vanukkaan seos pullavanukas. Baijerilainen vanukas sisältää kiisseliä ja vaahdotettua kuohukermaa. Creeme caramel on vanukas, joka tehdään osittain paahdetusta sokeriliemestä. Vanukasta kypsennettäessä höyryssä vanukasastian päälle laitetaan folioarkki. Uunivanukkaita ovat englantilainen uunivanukas ja pienet ranskalaiset uunivanukkaat. Nykyään vanukkaita myydään elintarvikeliikkeissä valmiissa annoksissa sekä jauheena, johon lisätään maito. ==Lähteet== ==Aiheesta muualla== *The Pudding Club *Royale Danske Buddingentusiaster *
Arild Midthun

Arild Midthun (s. 6. toukokuuta 1964 Bergen) on norjalainen Disney-sarjakuvien tekijä. Arild Midthun aloitti sarjakuvapiirtäjän uransa 13-vuotiaana bergeniläisessä sanomalehdessä Tormod Løklingin käsikirjoittamalla stripillä.Pohjoismaista Ankka-yhteistyötä. Aku Ankka 24/2005. Sen jälkeen hän on avustanut norjalaista Mad-lehteä, Pytonia, ja Mustanaamiota. Lisäksi Midthun on piirtänyt paljon kotimaassansa perinteisiä joulualbumeja ja päivästrippiä Poppa & Pestus. Hänen ensimmäinen Suomessa ilmestynyt Ankka- sarja on Ei perheen pienimmille, joka julkaistiin Aku Ankka -lehdessä vuonna 2005. Midthun on piirtänyt paljon Pohjola-aiheisia sarjoja, muun muassa Hansa- tarinasarjan, jossa ankat poikkesivat jokaisessa Hansaliiton kaupungissa, myös Turussa sekä Pohjan sota -tarinasarjan, jossa Ankat etsivät esi-isänsä aarretta Pohjoismaissa. Lisäksi monissa hänen tarinoissaan seikkailee Pohjolan jumalia. Midthun asuu nykyisin Sonissa Oslon eteläpuolella vaimonsa ja kahden lapsensa kanssa. Norjalaisen Aku Ankka -lehden Donald Duckin toimittaja on hänen vanha ystävänsä Tormod Løkling. == Lähteet == Luokka:Disneyn sarjakuvien tekijät Luokka:Norjalaiset sarjakuvantekijät Luokka:Vuonna 1964 syntyneet Luokka:Elävät henkilöt
PPT (tiedostomuoto)

Power Point Table on Microsoftin esitysgrafiikkaa varten kehittämä tiedostomuoto, jota käytetään Microsoft Power Point -ohjelmassa, joka sisältyy Microsoft Office -toimisto-ohjelmakokonaisuuteen. Tiedostomuoto tarjoaa mahdollisuuden nopeaan esityksen rungon laadintaan avainsanoineen ja niihin liittyvine kuvineen. Microsoft Power Point -taulukkoja kykenee lukemaan myös maksuton Open Office -toimisto-ohjelmakokonaisuuteen kuuluva Open Office Impress -ohjelma. Myös Microsoftilla on olemassa lukuohjelma, Microsoft Power Point 2003 Reader, jonka avulla voi lukea Power Point -taulukoita, mutta jolla ei pysty tekemään niitä, kuten Microsoft Power Point 2003:lla tai Open Office 2.0 Impressillä. == Aiheesta muualla == *Microsoft Power Point 2003 Reader suomenkielisenä *Open Office 2.0 Impress Luokka:Tiedostomuodot
Grand Rapids (Kanada)

Grand Rapids on kaupunki Manitoban provinssin keskiosassa Kanadassa. Kaupunki sijaitsee Winnipegjärven länsirannalla sen pohjoisosassa, paikassa jossa Saskatchewanjoki laskee Cedarjärven kautta Winnipegjärveen. Joen etelärannalla sijaitsee Grand Rapids First Nation -intiaanireservaatti. Nimi Grand Rapids, suuret kosket, on peräisin kaupungin paikalla ennen virranneesta vuolaasta koskesta, joka sittemmin on padottu. Kaupungin ja intiaanireservaatin yhteenlaskettu asukasluku on noin 987. ==Historiaa== Grand Rapidsin historia kauppapaikkana alkoi vuonna 1741, kun Pierre La Vérendrye perusti nykyisen keskustan itäpuolelle, Saskatchewanjoen pohjoisrannalle Fort Bourbonin linnoituksen. Grand Rapidsin kaupunki kehittyi Saskatchewanjoen suulle turkiskaupan myötä. Kun liikenne Winnipegjärvellä ja Saskatchewanjoella lisääntyi 1800–1900-lukujen vaihteessa, Grand Rapidsin asema kauppapaikkana vahvistui hieman. Alusten lasti ja matkustajat oli siirrettävä maitse koskien ohitse Winnipegjärven ja Cedarjärven välillä. Myötävirtaan kuorma laskettiin veneissä, mutta raskaiden kuormien nostaminen vastavirtaan vaati runsaasti ihmis- tai hevosvoimaa. Kaupunki sijaitsi kahden tärkeän Winnipegjärven turkiskauppareitin varrella, sillä se oli sekä Hudson's Bay Companyn että North West Companyn suosimien luontaisten kauppareittien varrella. Alueella on käyty yhtiöiden keskinäisiä valtataisteluja aina turkiskaupan monopolin purkaantumisesta lähtien. ===Grand Rapids Tramway=== Kosken rannalle rakennettiin vuonna 1877 viiden ja puolen kilometrin mittainen hevosraitiotie, Grand Rapids Tramway, jonka tarkoitus oli helpottaa purjeveneillä ja kanooteilla saapuneiden tavaroiden ja matkustajien siirtämistä kosken ohitse. Raitiotien kiskotus hankittiin Yhdysvalloista ja kuljetettiin höyryvene SS Colvilella Grand Rapidsiin. Raitiotie oli käytössä vain lyhyen aikaa 1870–1890-luvuilla, kun rautateiden rakentaminen toisaalle käytännössä lopetti Winnipegjärveltä Saskatchewanjoelle kulkevan liikenteen. Grand Rapidsin satamassa riehui tulipalo vuonna 1894, ja tämän yhteydessä tuhoutui useiden satamarakennusten lisäksi myös Hudson's Bay Companyn omistama höyryalus SS Colvile. Jo vuonna 1900 tämän lyhyen raitiotien liikennöinti oli satunnaista turistiliikennettä lukuun ottamatta päättynyt. Viimeinen maininta raitiotien toiminnasta on vuodelta 1932: tällöin raitiotien on täytynyt olla jo erittäin huonossa kunnossa. Nykyisin kaksi kolmasosaa ratalinjasta on 1960-luvulla rakennetun tekojärven valtaamalla alueella. ===Liikenteen väheneminen=== Kun rahtiliikenne pikkuhiljaa siirtyi maanteille, Grand Rapidsin kaupunki on saanut viettää hiljaiseloa. Vielä 1960-luvulle tuo Winnipegjärven luoteiskulman ainoa rantakaupunki sai toimia SS Keenoran välietappina, mutta Keenoran poistuttua liikenteestä ovat pienen sataman ainoat käyttäjät olleet kalastusalukset. == Lähteet == ==Aiheesta muualla== * Manitoba Historical Society: Grand Rapids Tramway * Luokka:Manitoban kaupungit
Craig

Craig on kaupunki Itä-Alaskassa San Alberto Bayn rannalla. Vuoden väestönlaskennassa sen asukasluku oli 1 397\. Näistä 67,07% oli etnisesti valkoisia (”white”) ja 21,69% Amerikan alkuperäiskansoihin kuuluvia. == Lähteet == == Aiheesta muualla == * Craig Google Localissa Luokka:Alaskan kaupungit
Meloni

Meloni eli herkkumeloni (Cucumis melo) on kurkkuihin kuuluva kasvi. Sen hedelmää kutsutaan samalla nimellä. Ravinnoksi käytettäviä lajikeryhmiä ovat muun muassa cantaloupenmeloni eli verkkomeloni, galiameloni ja hunajameloni. Meloni on yksivuotinen köynnös, joka kasvaa noin 1,5 metriä pitkäksi. Meloni kuuluu eri sukuun kuin Citrullus-sukuun kuuluva vesimeloni. Melonit ovat yleensä vesimeloneita kiinteämpiä, ja niissä siemenet sijaitsevat hedelmän keskellä. Vesimeloneissa siemenet ovat tasaisesti jakautuneet koko hedelmälihaan. Kun melonia haistelee kantaa vastapäätä hedelmän toiselta puolen, raaka meloni on lähes hajuton, kypsä taas tuoksuu hyvin voimakkaasti.Mats-Eric Nilsson, Aitoa ruokaa, Atar-kustannus s. 136–137 == Lähteet == == Aiheesta muualla == *Kassu – Kasvien suomenkieliset nimet: Meloni (Cucumis melo) *Suomen Lajitietokeskus: Meloni (herkkumeloni) (Cucumis melo) *Biolan: Me­lo­ni *ITIS: Cucumis melo *United States Department of Agriculture (USDA): Cucumis melo *Flora of China: Cucumis melo *Food Component Database (FooDB): Muskmelon (Cucumis melo) *Dr. Duke's Phytochemical and Ethnobotanical Databases: Cucumis melo *Centre for Agriculture and Biosciences International (CABI): Cucumis melo (melon) Luokka:Kurkut Luokka:Hedelmät Luokka:Viljeltävät ravintokasvit
Zack de la Rocha

Zacharias Manuel "Zack" de la Rocha (s. 12. tammikuuta 1970 Long Beach, Los Angelesin piirikunta, Kalifornia) on funk-muusikko, muusikko, runoilija ja aktivisti, joka tunnetaan parhaiten yhdysvaltalaisen Rage Against the Machine -yhtyeen laulajana ja sanoittajana. High schoolissa de la Rocha kiinnostui punk- ja hardcore-musiikista. Hän lauloi ja soitti kitaraa yhtyeessä nimeltä Hardstance. Hänen kiinnostuksensa yhtyeistä kuten Bad Religion ja Sex Pistols kääntyi yhtyeisiin kuten Minor Threat, Bad Brains ja The Teen Idles. De la Rocha perusti yhtyeen nimeltään Inside Out, joka julkaisi singlen No Spiritual Surrender, Revelation Recordsin kautta vuonna 1990, ennen hajoamistaan. De la Rocha kiinnostui hip hop -musiikista ja aloitti breikkaamisen paikallisissa klubeissa, joissa hän tapasi Tom Morellon ja Brad Wilkin. He perustivat Rage Against the Machinen, johon liittyi myös de la Rochan ystävä Tim Commerford. Rage Against the Machinestä tuli yksi poliittisimmista yhtyeistä, jota soitettiin radiossa ja jonka musiikkivideoita näytettiin MTV:llä. De la Rocha taisteli henkilöiden, kuten Leonard Peltier ja Mumia Abu-Jamal, oikeuksista ja tuki Zapatista-liikettä Meksikossa. Rage Against the Machinen toinen ja kolmas albumi olivat listaykkösiä Yhdysvalloissa, mutta eivät herättäneet poliittisesti liikettä, mitä de la Rocha olisi halunnut. Lokakuussa 2000 de la Rocha lähti yllättäen Rage Against the Machinestä. Jotkut pitävät syynä Tim Commerfordin temppua MTV Video Music Awardseissa 2000. De la Rocha ryhtyi myöhemmin työstämään sooloalbumiaan. Monia nimekkäitä yhteistyökumppaneita (muun muassa Trent Reznor, DJ Muggs ja ?uestlove) sisältänyt hanke meni kokonaan pieleen de la Rocha jätettyä ilmestymättä albumin viimeistelyvaiheisiin. Siitä huolimatta muutamia hänen kappaleitaan, kuten "We Want It All" ja "March of Death", on julkaistu internetissä. "March of Death" on poliittinen kannanotto Irakin sotaan. ==Aiheesta muualla== * ZackDeLaRocha.Net Luokka:Yhdysvaltalaiset metallimusiikin laulajat Luokka:Rage Against the Machine Luokka:Vuonna 1970 syntyneet Luokka:Elävät henkilöt
Kurkut

Kurkut eli satokurkut (Cucumis) on kurkkukasveihin kuuluva kasvisuku. Ne ovat ruohovartisia, meheviä köynnöksiä jotka tarttuvat alustaansa imukärhöjen avulla. Sukuun kuuluu noin 30 lajia, joista toiset elävät alkujaan Aasiassa (esimerkiksi kurkku), toiset taas Afrikassa (esimerkiksi meloni). Monia lajeja viljellään yleisesti ravinnoksi. == Lajeja == * Cucumis anguria – pikkelsikurkku eli gherkin * Cucumis chate * Cucumis dipsaceus – siilikurkku * Cucumis ficifolius – viikunakurkku * Cucumis humifructus * Cucumis melo – meloni eli herkkumeloni (sokerimeloni) ** Cucumis melo Cantalupensis-Ryhmä – cantaluponmeloni ** Cucumis melo Hunajameloni-Ryhmä – hunajameloni ** Cucumis melo Verkkomeloni-Ryhmä – verkkomeloni * Cucumis metuliferus – kivakurkku ("kiwano", "sarvimeloni", "hyytelömeloni") * Cucumis myriocarpus * Cucumis prophetarum – äikäkurkku * Cucumis sativus – kurkku eli vihanneskurkku == Lähteet == == Aiheesta muualla == *Finto: Kassu – Kasvien suomenkieliset nimet: Kurkut (Cucumis) *Suomen Lajitietokeskus: Kurkut (satokurkut) – Cucumis *United States Department of Agriculture (USDA): Cucumis *Flora of China: Cucumis *Lajit
Radio Voima

Radio Voima on Lahdessa toimiva kaupallinen paikallisradio. Radion päätoimittaja ja toimitusjohtaja on Matti Eve. Radio Voima kuuluu Lahdessa (Radiomäki) taajuudella 98,6 MHz ja Itä-Hämeessä (Nuoramoinen) taajuudella 94,9 MHz. Lähetys kuului muutamien vuosien ajan myös Kymenlaaksossa (Jaala) taajuudella 91,0 MHz.Kuuluvuuskartta Radio Voima Lokakuussa 2022 Hämeen Media sai Radio Voimalle toimiluvan Hausjärvelle. Radio 99 (nyk. Radio Voima) valittiin Vuoden 2005 radioksi. Taajuudella toimi marraskuusta 1990 paikallisradio nimeltään Lahden Kanava 99 ja sen alkuperäinen taajuus oli 99,0 MHz. Toimintaa pyörittäneen Tiimarin perustajana tunnetun Kari Sulkasen omistaman yhtiön ajauduttua konkurssiin 2000-luvun alussa taajuudella jatkoi työntekijöiden voimin Monday's Special Oy. Radioaseman nimenä oli Radio 99 marraskuuhun 2007 asti. Radio 99:stä Radio Voima (Hukala.net 1. marraskuuta 2007) Radio Voiman taustayhtiö Monday´s special kuuluu nykyään Hämeen Mediaan. == Lähteet == == Aiheesta muualla == * Radio Voiman virallinen sivusto * Suomen Radioiden Liitto * Kuuluvuuskartta Radio Voima Luokka:Suomalaiset radioasemat luokka:Paikallisradiot luokka:Lahden media Luokka:Hämeen Media Luokka:Keskisuomalainen
Flynnin ilmiö

Flynnin ilmiö tarkoittaa älykkyyttä mitattaessa esiintyvää pitkän aikavälin kehitystä, jossa tulosten keskiarvo väestötasolla nousee ajan myötä. Havainto on nimetty uusiseelantilaisen filosofin ja älykkyystutkijan James R. Flynnin mukaan. Ilmiön selitysyrityksiä ovat olleet muun muassa pienempi perhekoko, tehokkaampi koulutus, ravinnon kehittyminen, elinympäristön monimutkaistuminen ja heteroosi eli alleelien sekoittumisen tuomat hyödyt yksilönkehityksessä. Havainto saattaa ihmetyttää varsinkin ihmisiä, jotka uskovat älykkyystestien mittaavan ihmisyksilön absoluuttista, muuttumatonta älykkyyttä, koska se tarkoittaisi, että uudet sukupolvet ovat aina aiempia älykkäämpiä. Flynn itse ei usko tähän. Vuonna 2001 Flynn ja ekonomi William T. Dickens esittivät mekanismin, jolla ympäristötekijöiden vaikutus älykkyysosamäärään voisi korostua takaisinkytkennän kautta artikkelissa ”Heritability estimates versus large environmental effects: The IQ paradox resolved”, joka julkaistiin Psychological Review -lehdessä. Vuonna 2005 Colom ryhmineen esitti aineistoa, jossa espanjalaisten lasten älykkyysosamäärä kasvoi sitä enemmän mitä enemmän heidän ravintonsa parani.' Koulutuksen ja Flynnin ilmiön suhdetta puolestaan ovat tutkineet viime aikoina esimerkiksi Teasdale ja Owen (2005). He havaitsivat, että 500 000 tanskalaisen miehen ÄO-testauksissa vuosien 1959 ja 2004 välissä oli nousua 1990-luvun loppua kohti ja sitten lasku 1990-lukua edeltäneelle tasolle. He arvelivat, että tätä kehitystä edesauttoi samaan aikaan tapahtunut opiskelijamäärien väheneminen 16–18-vuotiaille tarkoitetuissa kolmivuotisissa edistyneemmän tason koulutusohjelmissa. == Lähteet == == Kirjallisuutta == * Flynn, James R.: What Is Intelligence?: Beyond the Flynn Effect. Luokka:Tulevaisuudentutkimus Luokka:Älykkyys
Viisi (yhtye)

Viisi on vuonna 2003 perustettu viiden naisen muodostama a cappella -yhtye. Kokoonpano on julkaissut kaksi albumia sekä tehnyt satoja yrityskeikkoja ja lukuisia konsertteja. Yhtyeessä laulavat Virpi Eroma, Saima Hyökki, Pauliina Kokkonen, Essi Marila ja Aliina Mäkitalo. Viisi on uransa alusta lähtien sovittanut kaikki kappaleensa itse, ja maaliskuun lopussa 2010 julkaistun esikoisalbumin kaikki laulut ovat yhtyeen jäsenen Virpi Eroman sävellyksiä. Sanoituksia yhtyeelle ovat tehneet muun muassa Mariska, Paula Vesala, Heimo Hatakka ja Inka Nousiainen. Keväällä 2011 Helsingissä alkaneella Viiden vietävänä -klubilla loppuunmyydyilla keikoilla vierailijoina olivat muun muassa Maija Vilkkumaa, Tuure Kilpeläinen, Hanna Pakarinen ja Mariska. Menestysklubin innoittamana yhtye teki vuonna 2012 eri puolella Suomea vierailleen Viiden vietävänä Maija Vilkkumaa -kiertueen. Yhtyeen perinteisiin on kuulunut myös vuosittainen joulukiertue. Viisi jäi tauolle kesällä 2013, mutta yhtye on senkin jälkeen edelleen esiintynyt yksityistilaisuuksissa. Lokakuun 2013 lopussa yhtye teki kolme kaupunkia kattaneen Kiinan kiertueen. Lokakuussa 2014 Viisi ilmoitti lopettavansa toimintansa huhtikuussa 2015 Savoy-teatterissa järjestettävään konserttiin. == Diskografia == === Albumit === Nimi Julkaisutiedot Lista Myynti Albumilista Viisi *Julkaistu: 31. maaliskuuta 2010 *Formaatti: CD / Digitaalinen *Levy-yhtiö: Sony Music #30 – Joulun lauluja *Julkaistu: 27. lokakuuta 2010 *Formaatti: CD / Digitaalinen *Levy-yhtiö: Sony Music #38 – === Singlet === Vuosi Single Latauslista Singlelista Radiolista Albumi 2010 ”Tiesin jo silloin” – – – Viisi ”Hillittyy ja hallittuu” – – – 2012 ”Helsinki” – – – === EP:t === Nimi Julkaisutiedot Vieraalla maalla *Julkaistu: 2006 *Formaatti: CD == Lähteet == ==Aiheesta muualla== *Viiden kotisivut *Viiden virallinen Facebook-sivu * Luokka:Suomalaiset lauluyhtyeet
Geoff Rowley

Geoffery Joseph Rowley (s. 6. kesäkuuta 1976 Liverpool, Englanti) on ammattilaisrullalautailija, joka nykyisin asuu Huntington Beachissä, Kaliforniassa. Geoff aloitti rullalautailun 13-vuotiaana, ja on rullalautaillut yli 18 vuotta. Hän varttui Ison-Britannian kaduilla lautaillen ja valittiin Thrasher-lehden vuoden rullalautailijaksi vuonna 2000. Hänen nimikkotemppunsa on Rowley Darkslide. Geoff nauttii valokuvaamisesta ja metsästämisestä, vaikka omaakin vahvan vegaanihistorian.http://www.volcom.com/team/team_rider_detail.asp?TeamID=2&riderID;=12&SectionId;=1 Myös straight edge -aatteen Geoff on hylännyt menneisyyteen. ==Esiintymiset televisiossa/videolla== * 1994: Hookups - "Asian Goddess" * 1995: 411 VM - "Issue #13" * 1996: Transworld - "Uno" * 1997: Volcom - "Freedom Wig" * 1998: 411 VM - "Issue #30" * 1999: Transworld - "Feedback" * 2000: 411 - "Best of Vol 6" * 2000: Bam Margera - "CKY2K" * 2000: Digital - "Issue #2" * 2002: Flip - "Sorry" * 2003: Flip - "Really Sorry" * 2004: Volcom - "Chicagof" * 2005: Volcom - "Chicagof: The Hook" * 2009: Flip - "Extremely Sorry" ==Lähteet== ==Aiheesta muualla== *Team Page on Volcom *Team Page on Vans *The Complete and Uncut Geoff Rowley Interview *Rowley Web Exclusive Interview *Interview w/ Geoff Rowley *Geoff Rowley Interview *Thrill of the hunt: the Rowley interview Luokka:Englantilaiset rullalautailijat Luokka:Vuonna 1976 syntyneet Luokka:Elävät henkilöt
Pakilan Veto

Pakilan Veto ry (PaVe) on pohjoishelsinkiläinen Paloheinässä toimiva urheiluseura, joka on perustettu vuonna 1934. Seura keskittyy maastohiihtoon mutta lajeina on aiemmin ollut myös paini, pesäpallo, jääkiekko ja yleisurheilu. Seura on myös Hiihtoliiton tähtiseura. Nuorisotoiminta on seuran vahvuus. Säännöllisesti harjoittelevia ryhmiä on viisivuotiaista lapsista (minisomparyhmä) alkaen, harjoitukset ympäri vuoden. Talvisin Pakilan Veto järjestää lapsille hiihtokoulun sekä sopimuksesta tekniikkavalmennusta myös varttuneimmille hiihtäjille ja ryhmille. Vuosittain seura on järjestänyt Paloheinässä piirikunnalliset Paloheinä-hiihdot, kansalliset Haltiavuoren hiihdot sekä kauden päättävät Romuhiihdot. Seura järjestää harjoituksia myös ympäri pääkaupunkiseutua. == Lähteet == ==Aiheesta muualla== *Pakilan Vedon sivusto Luokka:Suomalaiset yleisurheiluseurat Luokka:Suomalaiset hiihtoseurat Luokka:Helsinkiläiset urheiluseurat Luokka:Vuonna 1934 perustetut urheiluseurat Luokka:Pakila
Pakilan Visa

Pakilan Visa on urheiluseura, joka on perustettu vuonna 1936. Seuran toimintalajeina ovat koripallo, salibandy, yleisurheilu ja kuntourheilu. Pakilan Visan toiminta-alue on Pohjois-Helsinki, mutta jäseniä on ympäri pääkaupunkiseutua.http://www.pakilanvisa.fi/seuran-esittely-ja-yhteystiedot/ == Historiaa == Pakilan Visalla oli tärkeä osa Pakilan työväenliikkeen toimintaa, jolle oli ominaista 1930-luvulla vasemmistolainen suuntautuminen. Muiden entisten pakilalaisten vasemmistolaisyhdistysten, kuten työväenyhdistys Salaman tavoin pakilalaiset urheiluseurat joutuivat aikoinaan valtion seurantaan: yksi Pakilan Visan edeltäjistä, Pakinkylän Veljet, lakkautettiin 1932, ja sen toimipaikka Pakilan työväentalo takavarikoitiin. == Nykyinen toiminta == Pakilan Visa on merkittävä koripallon kasvattajaseura. Joukkueita on 7-vuotiaista 18-vuotiaisiin. Koripallojoukkueet pelaavat Koripalloliiton Eteläisen alueen sarjoissa. Palloiluun keskittyvät liikuntaleikkikoulut toimivat Käpylän, Kumpulan ja Pakilan alueilla. Salibandyssa Visalla on poikajoukkueita. Lisäksi kesäisin seura järjestää lasten yleisurheilukouluja. Koripallossa seuralla on lisäksi lukuisia aikuisjoukkueita Eteläisen alueen sarjoissa. ==Lähteet== == Aiheesta muualla == *Pakilan Visan internet-sivut *Pakilan Visan historiaa *Pakilan Seudun Historia. Pakilan Seudun Historia ry. Helsinki 1981. *Visa Pakilasta. Pakilan Visan 75-vuotisjuhlateos. Ossi Viita. Helsinki 2011. Luokka:Suomalaiset urheilun yleisseurat Luokka:Helsinkiläiset urheiluseurat Luokka:Pakila Luokka:Suomen Työväen Urheiluliiton jäsenseurat Luokka:Vuonna 1936 perustetut urheiluseurat